মাধ্যমিক পরীক্ষার্থীকে পিটিয়ে খুন করল তারই সহপাঠীরা। ঘটনাটি ঘটেছে উত্তর চব্বিশ পরগনার কাঁকিনাড়ায়। স্থানীয় সূত্রে জানা গিয়েছে, মঙ্গলবার মাধ্যমিক পরীক্ষা দিতে যাওয়ার জন্য বাড়ি থেকে বেরিয়েছিল রাহুল বর্মা নামের ওই ছাত্র। 
পুলিশ সূত্রে জানা গিয়েছে, পরীক্ষা দিতে যাওয়ার পথে রাহুলের সঙ্গে তারই সহপাঠী রাজেশ কামাত, আলি রেহান এবং সইফুল্লাদের ঝামেলা বাঁধে। রাজেশ কামাত তাঁর দলবল নিয়ে রাহুলের উপরে চড়াও হয়। কাঁকিনাড়া স্টেশনেই তাকে বেধড়ক মারধর করা হয় বলে অভিযোগ। মারের আঘাতে গুরুতর আহত হয় রাহুল। স্থানীয় বাসিন্দারাই তাকে ভাটপাড়া স্টেট জেনারেল হাসপাতালে নিয়ে গেলেও শেষরক্ষা হয়নি। কিছুক্ষুণ বাদে মৃত্যু হয় রাহুলের।

এই বিষয়ে অন্যান্য খবর

সঞ্জয়-কাণ্ডে কি ছাড় পাচ্ছে অ্যাপোলো?


জগদ্দল থানার পুলিশ এখন পর্যন্ত রাজেশ কামাতকে গ্রেফতার করেছে। বাকিদের খোঁজে তল্লাশি চলছে।  পুরনো শত্রুতা নাকি অন্যকিছু, সেটা খতিয়ে দেখছে পুলিশ।